《增城丞嘉禾张元辅才过郡辄去未及款曲已而同校艺晋康 其一》
宋代·曾丰

易学渊源出义方，绪馀犹作汉文章。名高未急蓬莱岛，心远宁专雁鹜行。

纸尾固无勋可策，松间殊有味难忘。诸公论荐休闻早，且候珠玑满一囊。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。